open-index/open-wikipedia-markdown huggingface dataset:
அடுத்த சாட்டை

**அடுத்த சாட்டை** (Adutha Saattai) என்பது இந்தியாவின் தமிழ் மொழியில் 2019இல் வெளிவந்த அதிரடித் திரைப்படமாகும். 2012இல் இயக்குநர் எம். அன்பழகன் இயக்கி வெளியான சாட்டை என்ற படத்தின் தொடர்ச்சியாக இது வெளியானது. இதில், சமுத்திரக்கனியும், தம்பி ராமையாவும் முக்கிய கதாபாத்திரங்களில் நடிக்க, அதுல்யா ரவி, அறிமுக நடிகர் கௌசிக் சுந்தரம், யுவன் ஆகியோர் துணை வேடங்களில் நடித்திருந்தனர். சாட்டை படத்திற்கு இசையமைத்த டி. இமானுக்கு பதிலாக ஜஸ்டின் பிரபாகரன் இசையமைத்திருந்தார். படத்தின் முதன்மை புகைப்படம் 12 திசம்பர் 2018 அன்று தொடங்கியது.

அடுத்த சாட்டை என்பது இந்தியாவில் கல்வி முறையில் நிலவும் குறைபாடுகளைப் பற்றியது. படத்தின் விஷயத்தை கருத்தில் கொண்டு, இது 2019 செப்டம்பரில் உலகளவில் வெளியிட திட்டமிடப்பட்டது  பின்னர் நவம்பருக்கு மாற்றப்பட்டது.

## நடிகர்கள்

* தயாளனாக சமுத்திரக்கனி
* எம். சிங்கபெருமாளாக தம்பி ராமையா 
* பழனிமுத்துவாக யுவன்
* போதும்பொண்ணுவாக அதுல்யா ரவி 
* ஆதியாக கௌசிக் சுந்தரம்
* பச்சியம்மாளாக ரஜ்சிறீ பொன்னப்பா
* கோபாலாக ஜியார்ஜ் மார்யன்
* கவிதாலயா கிருஷ்ணன் 
* சரவண சக்தி 
* சசிகுமார்  சிறாப்புத் தோற்றம்

## வெளியீடு
இப்படம் 2019 நவம்பரில் உலகளவில் வெளியிடப்பட்டது.

படத்திற்கு ஜஸ்டின் பிரபாகரன் இசையமைத்துள்ளார். பாடல் வரிகளை தேன்மொழி தாஸ் மற்றும் யுகபாரதி ஆகிய இருவரும் எழுதியிருந்தனர்.

## மேற்கோள்கள்

## வெளி இணைப்புகள்
*

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:சசிகுமார் நடித்த திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
பாலகிருட்டிணபுவா இச்சல்கரஞ்சிகர்

**பாலகிருட்டிணபுவா இச்சல்கரஞ்சிகர்** (Balakrishnabuwa Ichalkaranjikar) (1849-1926) இவர் பாரம்பரிய இந்துஸ்தானி இசையின் கியால் வகையின் இந்தியப் பாடகர் ஆவார். குவாலியர் கரானாவை (பாடும் பாணி) கற்றுக் கொண்டு அதை மகாராட்டிராவிற்கு கொண்டு வந்தார். 

## ஆரம்பகால வாழ்க்கையும் பின்னணியும்
பாலகிட்டிணபுவா இச்சல்கரஞ்சிகர் மகாராஷ்டிராவில் பிறந்தார். இவர் இந்திய பாரம்பரிய இசையின் கயல் வகையின் மெக்காவான குவாலியருக்குப் பயணம் செய்தார். மேலும் வாசுதோராவ் ஜோசியின் கீழ் கற்றுக்கொண்டார். பின்னர்  மகாராட்டிரா திரும்பினார். மீரஜ் அருகில் வசித்து வந்தார்.  

## சீடர்கள்
இவரது பிரதான சீடர்களில் நீலகாந்த்புவா மிராஜ்கர், விஷ்ணு திகம்பர் பலூசுகர், தனது மகன் அன்னபுவா, அனந்த் மனோகர் ஜோசி (அந்து-புவா), மிராஷி புவா , வாமன்புவ சாபேகர் ஆகியோர் அடங்குவர். அன்னபுவா இவருக்கு முன்னரே இறந்து போனார். மகனின் மரணம் அவரது இறுதி ஆண்டுகளில் அவருக்கு மிகுந்த வருத்தத்தை ஏற்படுத்தியது.

## குறிப்புகள்

பகுப்பு:1926 இறப்புகள்
பகுப்பு:1849 பிறப்புகள்
வெங்கடமகி

**வெங்கடமகி** (Venkatamakhin)  அல்லது **வெங்கடமகின்** ஒரு இந்தியக் கவிஞரும், இசைக்கலைஞரும், கர்நாடக இசைக்கலைஞருமாவார்.  இவர் தனது "சதுர்தண்டி பிரகாசிகா"வுக்கு புகழ் பெற்றவர். அதில் இவர் இராகங்களை வகைப்படுத்தும் மேளகர்த்தா முறையை விளக்குகிறார்.  இவர், தேவாரப் பாடல் பெற்ற திருவாரூர் தியாகராஜரைப் புகழ்ந்து கீதங்களையும், பிரபந்தங்களையும் அத்துடன் 24 அஷ்டபதிகளையும் இயற்றியுள்ளார்.

## சுயசரிதை
வெங்கடமகி என்கிற வெங்கடேசுவர தீட்சிதர், சிமோகா மாவட்டத்திலுள்ள ஒன்னாலியைச் சேர்ந்த கன்னட பிராமணர் கோவிந்த தீட்சிதரின் மகனாவார். இவரின் தந்தை தஞ்சாவூரின் இரகுநாத நாயக்கரிடம் அமைச்சராக இருந்தார்.  இவரின் தந்தை, இவருக்கும் இவரது சகோதரர் யக்னநாராயண் என்பவருக்கும் வீணை இசையைக் கற்பித்தார். பின்னர் இவர், தனப்பாச்சார்யா என்பவரிடம் பாரம்பரிய இசையின் அறிவார்ந்த அம்சங்களில் பயின்றார். இவர், சமசுகிருதம், சோதிடம், ஏரணம், மெய்யியல், அலங்காரம் போன்ற பல்வேறு பாடங்களில் அறிவைக் கொண்டிருந்தார். 

தனது தந்தையைப் போலவே, இவரும் இரகுநாத நாயக்கரின் மகனான விஜயராகவ நாயக்கரிடம் (1633-1673) பணிபுரிந்தார். கர்நாடக இசையில் இராகங்களை வகைப்படுத்துவது குறித்து எந்த அதிகாரபூர்வமான கட்டுரையும் இல்லை என்பதால், மன்னர், இவரை மிகவும் புகழ்பெற்ற இவரது படைப்பான "சதுர்தண்டி பிரகாசிகா" என்ற நூலைத் தொகுக்க நியமித்தார்.  இவர் திருவாரூரின் பிரதான தெய்வமான தியாகேசரின் பக்தராக இருந்தார். மேலும் அவரது நினைவாக 24 அஷ்டபதிகளை இயற்றினார். 

இவரது, "சதுர்தண்டி பிரகாசிகா" கர்நாடக இசையின் ஒரு அடையாளமாக இருந்தது. இது 20ஆம் நூற்றாண்டின் முற்பகுதியில் அச்சிடப்படும் வரை கையெழுத்துப் பிரதி வடிவத்தில் மட்டுமே புழக்கத்தில் இருந்தது. இது சுரங்களை அடிப்படையாகக் கொண்ட மேளகர்த்தா இராகங்களின் முறையான மற்றும் விஞ்ஞான வகைப்பாட்டை வழங்குகிறது.

## மேற்கோள்கள்

## குறிப்புகள்
* 
* 
* 
* 
## மேலும் படிக்க
* V. Raghavan: ‘Later Saṅgīta Literature’, *Journal of the Music Academy*, Madras, 4 (1933), 62–4
* V. Raghavan: ‘Venkatamakhin and the 72 Melas’, *Journal of the Music Academy*, Madras, 12 (1941), 67–79
* S. Seetha: *Tanjore as a Seat of Music* (Madras, 1981)
* N. Ramanathan: ‘Influence of Śāstra on Prayoga: the Svara System in the Post-Saṅgītaratnākara Period with Special Reference to South Indian Music’, *The Traditional Indian Theory and Practice of Music and Dance*, ed. J.B. Katz (Leiden, 1992), 75–105

பகுப்பு:இசை ஆய்வாளர்கள்
பகுப்பு:இசைக் கலைஞர்கள்
பகுப்பு:கருநாடக இசைக் கலைஞர்கள்
சதுர்தண்டி பிரகாசிகா

**சதுர்தண்டி பிரகாசிகா** (*Chaturdandi prakashika*) என்பது 17ஆம் நூற்றாண்டின் நடுப்பகுதியில் இசைக்கலைஞர் வெங்கடமகி எழுதிய சமசுகிருத நூலாகும். இது இந்தியாவின் கருநாடக இசைப் பாரம்பரியத்தில் இராகங்களை வகைப்படுத்தவும் ஒழுங்கமைக்கவும் ஒரு தத்துவார்த்த மேளகர்த்தா முறையை அறிமுகப்படுத்தியது. 20ஆம் நூற்றாண்டில், இந்த அமைப்பு இன்று இந்துஸ்தானி இசையில் பயன்படுத்தப்படும் தாட்டு அமைப்பின் அடிப்படையாக அமைகிறது. சதுர்தண்டி பிரகாசிகாவின் சில பகுதிகள் இப்போது தொலைந்துவிட்டன.

## விளக்கம்
கருநாடக இசையில், ஒரு மேளகர்த்தா என்பது ஒரு இனிமையாகவும் அலகு ஏறுவரிசையில் சுரங்களின் அளவாகும், இது அடிப்படையை உருவாக்கி இராகங்களை வெளிபடுத்துகிறது. மேளா என்ற கருத்தை வித்யாரண்யர் 14 ஆம் நூற்றாண்டில் அறிமுகப்படுத்தியதாகக் கூறப்படுகிறது. மேலும் வெங்கடமகினுக்கு முன்னர் பல இசைக்கலைஞர்கள் இதைப் பற்றி விவரித்திருந்தாலும், பாரம்பரிய இசையின் இராகங்களை முறையாக வகைப்படுத்திய ஒரு நிலையான படைப்பின் பற்றாக்குறை இருந்தது. தஞ்சாவூர் நாயக்க வம்சத்தின் நான்காவது மன்னனான விஜயராகவ நாயக்கர் (ஆட்சி. 1633-1673)  இதுபோன்ற ஒன்றைத் தயாரிக்க வெங்கடமகினை நியமித்தார். இது சதுர்தண்டிபிரகாசிகாவை உருவாக்க வழிவகுத்தது. தலைப்பு "நான்கு தூண்களின் வெளிச்சம்" (இசை) என்று மொழிபெயர்க்கப்பட்டுள்ளது. இது நான்கு பிரிவுகளின் அமைப்பைக் குறிக்கிறது. அதாவது ஆலாபனை (ஒரு இராகத்தின் தாள ஆலாபனையின் வெளிப்பாடு), தயம் (மெல்லிசை ஊடுருவல்), கீதம் (ஒரு இராகத்தில் குரல் அமைப்பு) மற்றும் பிரபந்தம் (ஒரு உருப்படி அமைப்பு). இன்று தென்னிந்தியாவின் பாரம்பரிய இசையின் அடித்தளமாக விளங்கும் மேளகர்த்தா வகைப்பாடு மற்றும் 72 மேளா  ராகங்களை உருவாக்குவதற்கு இந்தப் பணி  வழிவகுத்தது. 

20 ஆம் நூற்றாண்டின் முற்பகுதியில், மும்பையைச் சேர்ந்த இசைக்கலைஞரான விஷ்ணு நாராயண் பட்கண்டே, சதுர்தண்டிபிரகாசிகாவுக்கு வாய்ப்பளித்தார். மேலும் இந்துஸ்தானி இசையில் இராகங்களை ஒழுங்கமைக்கவும் வகைப்படுத்தவும் தற்போது பயன்படுத்தப்படும் தாட்டு முறைக்கு அடிப்படையாக அதன் மேளகர்த்தா முறையைப் பயன்படுத்தினார். 

கட்டுரையின் சில பகுதிகள் இப்போது தொலைந்துவிட்டன.

## மேற்கோள்கள்

## குறிப்புகள்
* 
* 
* 
* 
* 
பகுப்பு:கருநாடக இசை
பகுப்பு:சமசுகிருத நூல்கள்
டேனி (2020 திரைப்படம்)

**டேனி** (Danny) என்பது 2020 ஆம் ஆண்டு வெளியான இந்தியத் தமிழ் மொழி அதிரடித் திரைப்படமாகும். இப்படத்தை அறிமுக இயக்குநர் சந்தானமூர்த்தி எழுதி இயக்கியுள்ளார். இந்தத் திரைப்படம் வரலட்சுமி சரத்குமார் ஒரு நாயுடன் ஒரு காவலராக முக்கியக் கதாபாத்திரத்தில் நடித்திருந்தார். படத்தின் முதன்மை புகைப்படம் 2019 சனவரியில் தொடங்கியது. இப்படம் மேலதிக ஊடக சேவையாக ஜீ5இல் வெளியீட்டைக் கொண்டிருந்தது.

## நடிகர்கள்
* காவல் அதிகாரி குந்தவையாக வரலட்சுமி சரத்குமார்
* சிதம்பரமாக வேல ராமமூர்த்தி
* மதியாக அனிதா சம்பத்
* நீலகண்டனாக கவின்
* செல்வமாக துரை சுதாகர்
* கவியாக வினோத் கிஷன்
* விஞ்ஞானியாக கே. பி. ஒய் ராமர்
* தனமாக சனாயா தாப்னே
* சரவண சக்தி

## தயாரிப்பு
இந்தத் திரைப்படத்தை அறிமுக இயக்குநர் எல். சி. சந்தானமூர்த்தி இயக்குவதாக அறிவித்தார். படப்பிடிப்பு 2019 சனவரி தொடக்கத்தில் தொடங்கியது. இந்தத் திரைப்படத்தில் வரலக்சுமி சரத்குமார் ஒரு அதிரடி காவலராக நடிக்க வைப்பது தெரியவந்தது. மேலும் மாரி 2 படத்துக்குப் பிறகு நடிகை இதுபோன்ற வேடத்தில் நடிப்பது தொடர்ச்சியாக இரண்டாவது முறையாகும். படத்தின் சுவரொட்டியை நடிகர் ஜெயம் ரவி, மார்ச் 5, 2019 அன்று வரலட்சுமியின் 34 வது பிறந்தநாளில் வெளியிட்டார். மேலும் திரைப்பட தயாரிப்பாளர்கள் நடிகைக்கு "மக்கள் செல்வி" என்று பெயரிட்டனர்.

## மேற்கோள்கள்

## வெளி இணைப்புகள்
*
* Danny at ஜீ5

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பயாசு கான்

**உஸ்தாத் பயாசு கான்** (Faiyaz Khan) (8 பிப்ரவரி 1886 – 5 நவம்பர் 1950) இவர் ஓர் இந்திய பாரம்பரிய பாடகரும், இந்துஸ்தானி இசையின் ஆக்ரா கரானாவின் (பாடும் பாணி) நிபுணருமாவார். இவர், வடோதராவில் தான் இறக்கும் போது, இந்த நூற்றாண்டின் மிகச் சிறந்த மற்றும் செல்வாக்கு மிக்க பாடகர்களில் ஒருவராக புகழ் பெற்றிருந்தார்.

## ஆரம்ப கால வாழ்க்கை
1886 இல் உத்தரபிரதேசத்தில் சிகந்தராவில் சப்தார் உசேன் என்பவருக்கு மகனாகப் பிறந்தார். இவரின் தந்தை இவர் பிறப்பதற்கு மூன்று மாதங்களுக்கு முன்பு இறந்தார். இவரை இவரது தாய்வழி தாத்தா குலாம் அப்பாசு (1825-1934) வளர்த்தார். இவருக்கு 25 வயது வரை இசையை கற்றுக் கொடுத்தார். இவர் உஸ்தாத் மெகபூப் கான், அவரது மாமியார், நேத்தியன் கான் , அவரது மாமா பிதா உசேன் கான் ஆகியோரின் மாணவராவும் இருந்தார்.

வடோதராவின் மன்ன்ன் சர் மூன்றாம் சாயாஜிராவ் கெய்க்வாடின் அரசவைக் கலைஞராக நீண்ட காலம் பணியாற்றினார். அங்கு இவருக்கு "ஞான ரத்னா" (அறிவின் ரத்தினம்) என்ற பட்டம் வழங்கப்பட்டது. மைசூர் அரசன் 1908இல் இவருக்கு "அப்தாப்-இ-மௌசிகி" ( இசையின் சூரியன்) என்ற பட்டத்தை வழங்கினார். இவர், துருபாத் கியால் ஆகியவற்றில் திறமையானவராக இருந்தாலும், தும்ரி, கசல் பாடும் திறனையும் கொண்டிருந்தார்.

## இறப்பு
பயாசு கான் 1950 நவம்பர் 5 அன்று இந்தியாவின் குசராத்தின் வடோதரா காலமானார். வடோதராவில் அமைந்துள்ள இவரது கல்லறை காரணமாக ஏப்ரல் 2002 இல் தாக்கப்பட்டது. கட்டமைப்பில் விரிவான சேதம் ஏற்பட்டது.

## குறிப்புகள்

## வெளி இணைப்புகள்
* "Kudrat Rangibirangi" by Kumarprasad Mukhopdhyay, 1st edition.

பகுப்பு:1950 இறப்புகள்
பகுப்பு:1880 பிறப்புகள்
உசுலம்பட்டி பெருமாள்

பெருமாள் ஓர் இந்திய அரசியல்வாதியும், இந்திய விடுதலை போராட்ட வீரரும் ஆவார்..இவர் உசிலம்பட்டிக்கு அருகே உள்ள வில்லானி கிராமத்தில் பிறந்தார் .இவர் இந்திய தேசியக் காங்கிரஸ் கட்சியை சேர்த்தவர்.
இவர் ராஜகுலத்தோர் சமூகத்தில் பிறந்தவர்

## மேற்கோள்கள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
ஒன்றுபட்ட நேபாளம்

**ஒருகிணைந்த நேபாளம்** (**unification of Nepal**) கோர்க்கா இராச்சிய மன்னர் பிரிதிவி நாராயணன் ஷா ஆட்சிக் காலத்தில் சிதிறியிருந்த நேபாளத்தின் பகுதிகளை ஒன்றிணைத்து 1769-ஆம் ஆண்டில் ஒருங்கிணைந்த நேபாள இராச்சியத்தை நிறுவினார். காட்மாண்டுப் போர், கீர்த்திப்பூர் போர் மற்றும் பக்தபூர் போர்கள் மூலம், கோர்க்கா இராச்சிய மன்னர் பிரிதிவி நாராயணன் ஷா, காத்மாண்டு சமவெளிப் பகுதிகளில் இருந்த காட்மாண்டு, லலித்பூர் மற்றும் பக்தபூர் போன்ற  3 நகர இராச்சியங்களை வென்று கோர்க்கா இராச்சியத்துடன் இணைத்தார். பின்னர் மலைப்பகுதியில் இருந்த தலைநகரான  கோர்க்காவை, மன்னர் பிரிதிவி நாராயாணன் ஷா, 1769-ஆம் ஆண்டில் காட்மாண்டு நகரத்திற்கு மாற்றினார்.

மேற்கு நேபாளத்தின் 24 இராச்சியங்களை வென்ற மன்னர் பிரிதிவி நாராயணனின் ஷா வமத்தினர் கிழக்கே சத்லஜ் ஆறு முதல் மேற்கே சிக்கிம்-ஜல்பைகுரி வரை இமயமலைப் பகுதிகளில் நேபாள இராச்சியத்தை போர்கள் மூலம் விரிவுப்படுத்தினர்.

## இதனையும் காண்க
* நேபாளத்தின் வரலாறு
* ஷா வம்சம்
* ராணா வம்சம்

## மேற்கோள்கள்

## மேலும் படிக்க
* Fr. Giuseppe. (1799). *An account of the kingdom of Nepal*. Asiatic Researches. Vol 2. (1799). pp.&nbsp;307–322.
* Reed, David. (2002). *The Rough Guide to Nepal*. DK Publishing, Inc.
* Wright, Daniel, *History of Nepal*. New Delhi-Madras, Asian Educational Services, 1990

பகுப்பு:நேபாள வரலாறு
பகுப்பு:நேபாள இராச்சியம்
வீரமும் ஈரமும்

**வீரமும் ஈரமும்** (*Veeramum Eeramum*) என்பது 2007 ஆண்டு வெளியான  தமிழ் மொழித் திரைப்படம் ஆகும்.  சஞ்சய் ராம் இயக்கிய இப்படத்தில் சரவணன், அலெக்ஸ், தீபன் சக்ரவர்த்தி, சஞ்சய் ராம், கிருஷ்ணா, சோனிகா, தானியா, அஞ்சுஷா, சுதாகர் வசந்த் ஆகியோர் முக்கிய வேடங்களில் நடித்தனர். இப்படம் 5 அக்டோபர் 2007 அன்று வெளியானது.

## கதை
சங்கர் அய்யா (சரவணன்) ஒரு குண்டர் குழு தலைர் ஆவார். அவரால்  தூத்துக்குடி மற்றும் அதைச்சுற்றியுள்ள கிராமங்களில் அரிவாள் கலாச்சாரம் நிலவுகிறது. அவர் ஏழைகளுக்கும் வறியவர்களுக்கும் உதவும் ஒரு நல்ல மனிதர் என்பதன் காரணமாக கிராம மக்கள் அவரை மதிக்கிறார்கள். அவரது உறவினரும் கொடூரமான, சூழ்ச்சி மிக்கவனுமான  செம்மரை பாண்டியனும் (சுதாகர் வசந்த்)  சங்கர் அய்யாவுக்கும் பல தசாப்தங்களாக குடும்பப் பகை நிலவுகிறது. எனவே அடிக்கடி இருவருக்குமிடையில் குழுச் சண்டைகள் நடைபெற்று ரத்தம் சிந்தப்படுகிறது. இது கடலோரப் பகுதியில் சட்டம் ஒழுங்கு பிரச்சினையை உருவாக்குகிறது.

காவல் கண்காணிப்பாளர் வீரசங்கிலி (தீபன் சக்ரவர்த்தி) கும்பல் போர்களை தடுத்து நிறுத்துமாறு அரசு நிர்வாகத்தால் அறிவுறுத்தப்படுகிறார். இந்த கும்பல் போரை முடிவுக்குக் கொண்டவர முயன்ற இதற்கு முந்தைய காவல் கண்காணிப்பாளர் காணாமல் போயிருந்ததார். (உண்மையில் அவர் வெட்டப்பட்டு, அவரது உடல் ஆழ்கடலில் செம்மரையின் கும்பலால் மூழ்கடிக்கபட்டது! ) வீரசங்லி மிகவும் உறுதியான மனிதர், அவர் சமாதான பேச்சுவார்த்தை நடத்த முயற்சிக்கிறார். அதன் ஓரு பகுதியாக செம்மரையை சந்தித்து அவரது மரணம் குறித்து அச்சுறுத்துகிறார். ஆனாலும் செம்மரையை உடன்பாட்டுக்கு கொண்டுவர அவரால் இயலவில்லை. சங்கர் மீது தீராத வெறுப்பைக் கொண்ட செம்மரை, சங்கர் குடும்பத்தின் செல்வாக்கை ஏற்கமுடியாமல் அமைதியாக வாழ்கைக்குத் திரும்பாமல், சூழ்ச்சிகளில் தொடர்ந்து ஈடுபட்டே வருகிறார்.  இது  அதிர்ச்சியூட்டும் உச்ச முடிவுக்கு வழிவகுக்கிறது.

## நடிகர்கள்

* சரவணன் சங்கர் அய்யாவாக
*  தீபன் சக்ரவர்த்தி வீரசங்கிலியாக
* சஞ்சய் ராம்
* சோனிகா
* தானியா
* அஞ்சுஷா
* சுதாகர் வசந்த்

## இசை
இப்படத்திற்கு யுகேந்திரன் இசையமைத்தார்.

* "மானே மயிலழகே" - கே.எஸ் சித்ரா
* "ஓரு க்ஷணம்" - ஹரிஷ் ராகவேந்திரா, ஸ்ரீலேகா பார்த்த்சாரதி
* "புருஷா பயலே" - கார்த்திக், பிரசாந்தி
* "வானம் தொட்டு" - யுகேந்திரன்
* "சம்பம் புடிச்ச" - ஸ்வர்ணலதா

## வரவேற்பு
*இந்து* எழுதியது "இயக்குநர் சஞ்சய்ராம், கதை, திரைக்கதை, உரையாடல், பாடல், தயாரிப்பு ஆகியவற்றை செய்துள்ளார். உரையாடல், பாடல், தயாரிப்பைப் பொருத்தவரை நன்கு செய்துள்ளார். இருப்பினும், இந்த வகையான கதைக்களம் தமிழ் சினிமாவில் ஏற்கனவே சிறப்பாகக் கையாளப்பட்டிருப்பதால், அவர் திரைக்கதையில் மேலும் கவனம் செலுத்தியிருக்க வேண்டும். "  *இந்தியாகிலிட்சு* "வீரமும் ஈரமும் படமானது அதிரடி படப் பிரியர்களுக்கு ஆனந்தத்தை வழங்கும், அதிரடி திரைப்படமாக உள்ளது" என்று எழுதியது.

## மேற்கோள்கள்

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுப்பிங்

**சுப்பிங்** (*Chuping*) மலேசியா, பெர்லிஸ் மாநிலத்தில் உள்ள சிறிய நகரம். பெர்லிஸ் மாநிலத்தின் தலைநகரமான கங்கார் நகரின் வடகிழக்கில் அமைந்துள்ளது. இந்த நகரத்தில் 22,000 ஹெக்டர் பரப்பளவில் ரப்பர் தோட்டங்களும் கரும்புத் தோட்டங்களும் உள்ளன. மலேசியாவின் மிகப்பெரிய கரும்பு தோட்டங்கள் இங்குதான் உள்ளன. 

சுப்பிங் நகருக்கு அருகில் புக்கிட் சுப்பிங் *(Bukit Chuping)* என்று அழைக்கப்படும் ஒரு சுண்ணாம்பு மலை உள்ளது. அந்த மலையின் பெயரில் இருந்து சுப்பிங் நகரின் பெயர் வந்து இருக்கலாம். இந்தப் பகுதியில் பல சுண்ணாம்பு மலைகள் உள்ளன. 

## சுப்பிங் சுண்ணாம்பு மலைகள்

அந்தச் சுண்ணாம்பு மலைகளின் குகைகளில் வெளவால்கள் நிறையவே உள்ளன. வௌவால்களின் சாணத்தில் அதிகமான நைட்ரேட்டுகள்; இரும்பு; பாஸ்பேட் போன்றவை உள்ளன. அவை நெல் போன்ற பயிர்களுக்கு, உரமாகப் பயன்படுத்தப் படுவதற்கு சேகரிக்கப் படுகின்றன.

கங்கார் மற்றும் கோடியாங் நகரத்திற்குச் செல்லும் சாலையில் இருந்து சுப்பிங் நகருக்குப் போகலாம். கோலா பெர்லிஸ் - கங்கார் சாலையில் பயணிக்கும் பேருந்துகள் இந்த நகரத்தின் வழியாகத்தான் செல்கின்றன.

வடக்கு-தெற்கு விரைவுசாலை (மலேசியா) நெடுஞ்சாலையில், அடுத்து வரும் ஜித்ரா சாலையில் இருந்து சுப்பிங் நகருக்குச் செல்லலாம். 

## மேற்கோள்கள்

பகுப்பு:பெர்லிஸ்
பகுப்பு:மலேசிய நகரங்கள்
எண்ணிம விநியோகம்

**[[எண்ணிம முறை|எண்ணிம]] விநியோகம்** (Digital distribution) என்பது கேட்பொலி, காணொளி, மின்னூல், நிகழ்பட ஆட்டம் மற்றும் பிற மென்பொருள் போன்றவற்றை எண்ணிம ஊடகம் மூலம் வழங்குதல் அல்லது விநியோகித்தல் ஆகும். இது இணையம் போன்ற நிகழ்நிலை விநியோக ஊடகத்தில் விநியோகத்தை விவரிக்க இந்த சொல் பொதுவாக பயன்படுத்தப்படுகிறது. இதனால் காகிதம், இலக்கமுறைப் பல்திறவாற்றல் வட்டு மற்றும் காணொளி நாடாப்பேழை (வீடியோ கேசட்டுகள்) போன்ற உடல் விநியோக முறைகள் தவிர்க்கப்படுகின்றது.

நிகழ்நிலை விநியோகம் என்ற சொல் பொதுவாக தூணாகும் (புரீஸ்டாண்டிங்) தயாரிப்புகளுக்கு பயன்படுத்தப்படுகிறது; பிற தயாரிப்புகளுக்கான தரவிறக்கம் செய்யக்கூடிய துணை நிரல்கள் பொதுவாக தரவிறக்கம் செய்யக்கூடிய உள்ளடக்கம் என அழைக்கப்படுகின்றன. 21 ஆம் நூற்றாண்டில் வலைப்பின்னல் அலைவரிசை திறன்களின் முன்னேற்றம் அடைந்ததால் நிகழ்நிலை விநியோகம் முக்கியத்துவம் பெற்று அமேசான்.காம், நெற்ஃபிளிக்சு போன்ற முக்கிய ஊடக ஓடை தளங்கள் 2007 இல் தொடங்கப்பட்டது. நிகழ்நிலை விநியோகிக்கப்படும் புத்தகங்கள், திரைப்படங்கள்,  தொலைக்காட்சி நிகழ்ச்சி, இசை, மென்பொருள் மற்றும் நிகழ்பட ஆட்டம் போன்ற உள்ளடக்கம் ஓடை (ஸ்ட்ரீம்) செய்யப்படலாம் அல்லது பதிவிறக்கம் செய்யப்படலாம். ஓடை (ஸ்ட்ரீமிங்) என்பது ஒரு பயனரை நிரந்தரமாக சேமிக்க அனுமதிப்பதை விட பயனரின் கோரிக்கையின் பேரில் அல்லது "தேவைக்கேற்ப" உள்ளடக்கத்தைப் பதிவிறக்குவதும் பயன்படுத்துவதும் ஆகும்.

உள்ளடக்க விநியோக வலைப்பின்னல்கள் என அழைக்கப்படுவது  சிறப்பு வலைப்பின்னல் அதிகம் கிடைக்கும் தன்மை மற்றும் உயர் செயல்திறன் இரண்டையும் உறுதி செய்வதன் மூலம் இணையத்தில் உள்ளடக்கத்தை விநியோகிக்க உதவுகின்றன.

## மேலும் பார்க்க

* வலைவழிக் கொள்முதல்
* மின்னூல்
* இணைய வணிகம்
* திரைப்பட விநியோகம்
* திரைப்பட விநியோகஸ்தர்
* ஊடக ஓடை
* கோரிய நேரத்து ஒளிதம்

## மேற்கோள்கள்

பகுப்பு:சந்தைப்படுத்தல்
பகுப்பு:கோரிக்கை சேவைகளில் காணொளிகள்
ஒலிச்சுவடு

**ஒலிச்சுவடு** (soundtrack) என்பது இசையை பதிவுசெய்யும் ஒரு கலை கூடம் ஆகும். இங்கு புத்தகங்கள், திரைப்படங்கள், தொலைக்காட்சி நிகழ்ச்சி அல்லது நிகழ்பட ஆட்டம் ஆகியவற்றுக்கு ஒலிப்பதிவு செய்யப்படும். ஒலிப்பதிவு என்ற சொல்லுக்கு ஆவண ஒலிப்பதிவுக்கான பெயர்ச்சொல்லாகவும், வினைச்சொல்லாகவும் தற்போதைய அகராதி சேர்க்கப்பட்டுள்ளது.

திரைப்படத் தொழில் சொற்களஞ்சிய பயன்பாட்டில் 'ஒலித் தடம்' என்பது திரைப்படத் தயாரிப்பு அல்லது பிந்தைய தயாரிப்புகளில் உருவாக்கப்படும் அல்லது பயன்படுத்தப்படும் ஒலிப் பதிவு ஆகும். ஆரம்பத்தில் ஒரு படத்தில் உரையாடல், ஒலி விளைவுகள் மற்றும் இசை ஒவ்வொன்றும் தனித்தனியாக இருக்கும் மேலும் இவை ஒன்றிணைக்கப்பட்டு 'கலப்பு தடம்' என்று அழைக்கப்படுகின்றன. ஒரு திரைப்படம் வேறொரு மொழியில் ஒலிச்சேர்க்கை செய்யப்படும்போது பெரும்பாலும் ஓர் 'ஒலிச்சேர்க்கை தடம்' உருவாக்கப்படுகிறது.

## மேற்கோள்கள்

பகுப்பு:திரைப்படம் மற்றும் காணொளி சொல்லியல்
சம்தா பிரசாத்

**பண்டிட் சம்தா பிரசாத்** (Samta Prasad) (20 சூலை 1921&nbsp;- 1994) பனாரசு கரானாவைச் (பள்ளி) சேர்ந்த ஒரு இந்திய பாரம்பரிய இசைக்கலைஞரும், கைம்முரசு இணைக் கலைஞருமாவார். *மேரி சூரத் தேரி அங்கென்* (1963) மற்றும் *[[சோலே]]* (1975) உள்ளிட்ட பல பாலிவுட் படங்களில் இவர் கைம்முரசு இணையை வாசித்துள்ளார். மேலும் திரைப்பட இசையமைப்பாளர் ராகுல் தேவ் பர்மன் இவரது சீடர்களில் ஒருவராவார்.

இவர் பச்சா மிசுரா என்றும் அழைக்கப்படும் பண்டிட் அரி சுந்தரின் மகனாவார். இவரது தாத்தா பண்டிட். ஜெகந்நாத் மிசுரா, இவரது  மூதாதையர்கள் பண்டிட். குடாய் மகாராஜ் என்றும் அழைக்கப்படும் பிரதாப் மகாராஜ் ஆகியோரும் திறமையான இசைக்கலைஞர்கள் ஆவர்.

1979 ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, இவருக்கு சங்கீத நாடக அகாதமி விருதினை வழங்கியது. 1991இல் இந்திய அரசிடமிருந்து பத்ம பூசண் விருதினையும் பெற்றுள்ளார்.

## ஆரம்பகால வாழ்க்கையும் பயிற்சியும்
பண்டிட் சம்தா பிரசாத், உத்தரப் பிரதேசத்தின் வாரணாசி அருகே உள்ள கபீர் சௌரா, என்ற ஊரில் கைம்முரசு இணை, பக்கவாத்தியம் பாரம்பரியத்தில் மூழ்கிய ஒரு குடும்பத்தில்  20 சூலை 1921 இல் பிறந்தர்.

இவரது ஆரம்பப் பயிற்சி தனது தந்தையிடமிருந்து தொடங்கியது. இவருக்கு ஏழு வயதாக இருந்தபோது இவரின் தந்தை இறந்தார். அதன்பிறகு, இவர் பண்டிட். பிக்கு மகாராஜிடமும், பல்தேவ் சகாய் என்பவரிடமும் சீடராக இருந்தார். தினமும் நீண்ட நேரம் பயிற்சி செய்யத் தொடங்கினார்.

## தொழில்
தனது முதல் பெரிய நிகழ்ச்சியை 1942 இல் அலகாபாத் சங்கீத மாநாட்டில் வழங்கினார். அங்கு இவர் அங்குள்ள இசைக் கலைஞர்களைக் கவர்ந்தார். பின்னர், விரைவில் தன்னை ஒரு துணையாகவும் தனிமனிதராகவும் நிலைநிறுத்திக் கொண்டார்.

தனது வாழ்நாள் முழுவதும், கொல்கத்தா, மும்பை, சென்னை மற்றும் இலக்னோ போன்ற இந்தியாவின் பல்வேறு பகுதிகளில் நிகழ்த்தினார். பிரான்ஸ், உருசியா, எடின்பரோ போன்ற இடங்களில் இந்திய கலாச்சார அணியை பிரதிநிதித்துவப்படுத்தினார்.

*ஜனக் ஜனக் பாயல் பாஜே*, *மேரி சூரத் தேரி ஆங்கென்*, *பசந்த் பஹார்*, *அசாமப்தா*, *சோலே* போன்ற இந்தி படங்களிலும் கைம்முரசு இணையை வாசித்தார். இசை இயக்குநர் எஸ். டி. பர்மன் *மேரி சூரத் தேரி ஆங்கேன்* படத்தில் முகமது ரபி பாடிய "நாச் மோரா மன்வா மாகன் திக்தா திகி திகி" என்ற பாடலுக்கு இவர் வாரணாசியிலிருந்து வரும்வரை பாடல் பதிவை ஒத்திவைத்தார். 
## இறப்பு

இவர் மே 1994 இல் இந்தியாவின் புனேவில் காலமானார்.

## விருதுகளும், அங்கீகாரமும்
1972 ஆம் ஆண்டில் இவருக்கு பத்மசிறீ விருது வழங்கப்பட்டது. மேலும் 1979இல் சங்கீத நாடக அகாதமி விருது 1987இல் குடியரசுத் தலைவர் உதவித்தொகை ஆகியவற்றைப் பெற்றார். இவர் 1991இல் பத்ம பூசண் விருதினைப் பெற்றார்.

## சீடர்கள்
இவரது குறிப்பிடத்தக்க சீடர்களில் பண்டிட் போலா பிரசாத் சிங், பாட்னா, பண்டிட் சசாங்கா சேகர் பக்சி, நிதின் சாட்டர்ஜி, நாபா குமார் பாண்டா, ராகுல் தேவ் பர்மன் (ஆர்.டி.பர்மன்), குர்மித் சிங் விர்தி, பார்த்தசாரதி முகர்ஜி, சத்யநாராயண் பசிஸ்ட் . மாணிக்கராவ் போபட்கர், தனது மகன் குமார் லால் மிசுரா ஆகியோர் அடங்குவர்.

## குறிப்புகள்

12. ^ Life history of the Pandit Gudai Maharaj .
## வெளி இணைப்புகள்
* Shanta Prasad Profile at Last.fm
* Benares Tabla Gharana
; காணொளி இணைப்புகள்
* 
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தபேலா இசைக் கலைஞர்கள்
பகுப்பு:1994 இறப்புகள்
பகுப்பு:1921 பிறப்புகள்
விநாயக்ராவ் பட்வர்தன்

பண்டிட் **விநாயக் நாராயண் பட்வர்தன்** (Vinayakrao Patwardhan) (22 சூலை 1898&nbsp;- 23 ஆகத்து 1975) இவர் இந்துஸ்தானி இசையின் குவாலியர் கரானாவின் (பாடும் பாணி) இந்தியப் பாடகர் ஆவார். 

## ஆரம்ப கால வாழ்க்கை
விநாயக்ராவின் மாமா கேசவ ராவ் கோரட்கர் இவருக்கு முதல் இசை ஆசிரியராக இருந்தார். இவர், 1907 ஆம் ஆண்டில், இலாகூரில் உள்ள கந்தர்வ மகாவித்யாலயாவுக்குச் சென்றார். அங்கு இவருக்கு விஷ்ணு திகம்பர் பலூசுகர் கற்பித்தார்.

## தொழில்
இவர், மும்பை, நாக்பூர், இலாகூர் உள்ளிட்ட கந்தர்வ மகாவித்யாலாவின் பல்வேறு கிளைகளில் கற்பித்தல் பணிகளை செய்து வந்தார். இவரது குரல் மக்களிடையே பிரபலமாக இருந்தது. குறிப்பாக நடிகர் / பாடகர் பால கந்தர்வனின் கவனத்தை ஈர்த்தது. ஒரு சந்தர்ப்பத்தில், குவாலியரின் மூத்தக் கலைஞர் கிருட்டிண புவா வாழே புனே பாடகர்களுக்கு ஒரு சவாலை வழங்கினார். இவர், இந்த சவாலை ஏற்றுக்கொண்டு, வாழேவிடம் இருந்து சிக்கலான இராகங்களைக் கற்றுக்கொண்டார்.

1940களின் பிற்பகுதியில், பீம்சென் ஜோஷி ஒரு ஆசிரியரைத் தேடியபோது, ஜலந்தரில் இவரை சந்தித்தார். இவர், சவாய் கந்தர்வனிடம் கற்றுக்கொள்ள அறிவுறுத்தினார். பின்னர், மராத்தி இசைக்கலைஞர்களுடன் பணியாற்றினார். பின்னர், கந்தர்வ மகாவித்யாலயாவின் சொந்த கிளையை நிறுவினார். 

இவர், தனது குருவின் மகன் த. வி. பலூசுகர், சுனந்தா பட்நாயக் உட்பட நன்கு அறியப்பட்ட சீடர்களுக்கு பயிற்சி அளித்தார்.

## அங்கீகாரம்
1972இல் இந்தியக் குடியரசுத் தலைவர் இவருக்கு பத்ம பூசண் வழங்கினார்.  சோவியத் ஒன்றியம் மற்றும் பிற நாடுகளுக்கும் இந்திய கலாச்சாரக் குழுவை வழிநடத்தினார்.

## குறிப்புகள்

பகுப்பு:மராத்தியர்கள்
பகுப்பு:1975 இறப்புகள்
பகுப்பு:1898 பிறப்புகள்
ப. ரா. தியோதர்

பேராசிரியர் **பி. ஆர்.  தியோதர்** (B. R. Deodhar) (11 செப்டம்பர் 1901 - 10 மார்ச் 1990) இவர் ஓர் இந்திய இந்தியப் பாரம்பரிய இசைப் பாடகரும், இசைக்கலைஞரும், இசைக் கல்வியாளரும் ஆவார். பாரம்பரிய இந்துஸ்தானி இசையின் கயல் -பாணியின் பாடகராக இருந்தார்.

இவருக்கு 1964ஆம் ஆண்டு சங்கீத நாடக அகாதமி கூட்டாளர் என்ற கௌரவம் வழங்கப்பட்டது. இது இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாடமி வழங்கிய மிக உயர்ந்த கௌரரவமாகும். அதன்பிறகு 1976ஆம் ஆண்டில் இவருக்கு இந்திய அரசு பத்மசிறீ விருது வழங்கியது .

## ஆரம்பகால வாழ்க்கையும், பயிற்சியும்
தியோதர் 1901 செப்டம்பர் 11 அன்று மகாராட்டிராவின் சாங்குலி மாவட்டத்தில் மீரஜில் பிறந்தார். பிரபல பாடகரும் கல்வியாளருமான விஷ்ணு திகம்பர் பலூசுகரின் (1872-1931) குருவும், குவாலியர் கரானாவின் பாலகிருட்டிணபுவா இச்சல்கரஞ்சிகரின் சீடரான நீல்காந்த் புவா அலுர்மத்துடன் தனது இசை பயிற்சியைத் தொடங்கினார். அதன்பிறகு, கிராணா கரானாவின் பலூசுகரின் மற்றொரு சீடரான அப்துல் கரீம் கான், விநாயக்ராவ் பட்வர்தன் ஆகியோரின் கீழும் பயிற்சி பெற்றார். பின்னர் இவர் கந்தர்வ மகாவித்யாலயாவில் சேர்ந்தார். அங்கு இவர் நிறுவனத்தின் நிறுவனர் விஷ்ணு திகம்பர் பலூசுகரின் முன்னணி சீடரானார். தியோதர், முறையான கல்வியையும் தொடர அனுமதிக்கப்பட்டார். மெட்ரிகுலேசனுக்குப் பிறகு உயர் கல்வியையும் பயின்றார். பின்னர் இளங்கலையையும், மேற்கத்திய பாரம்பரிய இசையையும் பயின்றார்.

பின்னர், ஆக்ரா கரானாவைச் சேர்ந்தவர்கள், ஜெய்ப்பூர் கரானாவைச் சேர்ந்த மோகன்ராவ் பக்கேலர், சாரங்கி- கலைஞர்கள் மஜீத் கான், இனாயத் கான், கணபத்ராவ் தேவாசுகர், கோகலே கரானாவின் பண்டிட் சதாசிவ்புவா ஜாதவ், குவாலியர் கரானாவின் சிந்தே கான் உள்ளிட்ட பல்வேறு மரபுகளைச் சேர்ந்த முன்னணி இசைக்கலைஞர்களிடமிருந்து இவர் தனது இசைக் கல்வியைத் தொடர்ந்தார். இந்தூர் கரானாவின் பிங்கார் முராத் கான் மற்றும் மிக முக்கியமாக, பாட்டியாலா கரானாவின் படே குலாம் அலி கான் போன்றவர்களுடன் பல ஆண்டுகளாக தொடர்பு கொண்டிருந்தார். மேலும் அவரது இந்துஸ்தானி இசையில் ஒரு முக்கியமான இசை செல்வாக்கு பெற்றார். இவ்வாறு, இவர் பல மரபுகளின் பாணிகளையும், கரானாக்களையும் தனது பாடலில் இணைத்துள்ளார். மேலும் இது ஒரு இசைக்கலைஞராக இவரது வாழ்க்கைக்கு வழிவகுத்தது. காலப்போக்கில், இவர் இசையமைப்பையும், இவர் தொடர்புபடுத்திய அனைத்து மரபுகளிலிருந்தும் அரிய ராகங்களையும் சேகரித்தார்.

## தொழில்
கரானா பாரம்பரியத்திலிருந்து விலகி மும்பையில் தியோதர் இசைப்பள்ளியை நிறுவினார்.

*சங்கீத கலா விகார்* என்ற இந்தி இசை மாத இதழையும் நடத்தி வந்தார். மேலும் இசை மற்றும் இசைக்கலைஞர்கள் பற்றிய பல புத்தகங்களையும் வெளியிட்டார்.

1964 ஆம் ஆண்டில், சங்கீத நாடக அகாதமி தனது சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது. இதைத் தொடர்ந்து 1976 ஆம் ஆண்டில் இந்திய அரசு பத்மசிறீ விருதினை வழங்கியது .

இவரது குறிப்பிடத்தக்க சீடர்களில், பாடகர் குமார் கந்தர்வன், சரஸ்வதி ரானே, இலட்சுமி கணேசு திவாரி ஆகியோர் அடங்குவர் . 1993 ஆம் ஆண்டில், 19 ஆம் நூற்றாண்டின் இந்திய இசைக்கலைஞர்களின் சுயசரிதைகளை உள்ளடக்கிய *"சங்கீத கலா விகார்*" என்பதில் வெளிவந்த இவரது கட்டுரைகள் "*பில்லர்ஸ் ஆப் இந்துஸ்தானி மியூசி*க்" என்ற பெயரில் புத்தகமாக வெளியிடப்பட்டன .

## இறப்பு
இவர் மார்ச் 10, 1990 அன்று மும்பையில் காலமானார்.

## படைப்புகள்
* 

## குறிப்புகள்

## நூலியல்
* 

பகுப்பு:1990 இறப்புகள்
பகுப்பு:1901 பிறப்புகள்
பகுப்பு:இசைக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
இனாயத் கான்

உஸ்தாத் **இனயாத் கான்** (Enayat Khan)(1894-1938) **நாத் சிங்** என்றும் அழைக்கப்படும் இவர், 20 ஆம் நூற்றாண்டின் முதல் தசாப்தங்களில் இந்தியாவின் மிகவும் செல்வாக்கு மிக்க சித்தார், சுர்பகார் கலைஞர்களில் ஒருவராவார். புகழ்பெற்ற சித்தார் கலைஞர் விலாயத் கான் இவரது மகனாவார்.

## ஆரம்ப கால வாழ்க்கை
இனாயத் கான் உத்தரபிரதேசத்தில் ஒரு இசைக் கலைஞர்களின் குடும்பத்தில் பிறந்தார். இவரின் தந்தை இம்தாத் கான் ஒரு சிறந்த சித்தார் மேதையாவார். இவர் குடும்ப பாணியில் சித்தார் மற்றும் சுர்பகார் (பாஸ் சித்தார்) ஆகியவற்றைக் கற்றுக் கொடுத்தார். இம்தட்கானி கரானா அல்லது எட்டாவா கரானா (பள்ளி) என அழைக்கப்படுகிறது. ஆக்ராவுக்கு அருகிலுள்ள எட்டாவா என்ற சிறிய கிராமத்தின் பெயரிடப்பட்டது. இவர், காயல் பாடகர் பண்டே உசைன் என்பவரின் மகள் பசிரன் பீபீ என்பவரை மணந்தார்.

## தொழில்
இவர் தனது குடும்பத்தினருடன் கொல்கத்தாவில் குடியேறினார். அங்கு இவர் 43 வயதுவரை மட்டுமே வாழ்ந்தாலும், சித்தாரில் அதிக முன்னோடி வேலைகளைச் செய்தார். எடுத்துக்காட்டாக, இவர் அதன் உடல் பரிமாணங்களைத் தரப்படுத்தினார். அதன் மேல் பகுதியை மாற்றியமைத்தார். இது இன்றைய கலைகளிடையே மிகவும் பிரபலமாக உள்ளது (இவரது சொந்த சந்ததியினர் இதைப் பயன்படுத்தவில்லை என்றாலும்).

சுதந்திரப் போராட்டத்தால் தேசிய கலாச்சாரத்தில் ஆர்வம் வலுவாக இருந்த ஒரு நேரத்தில், ஒரு முக்கியமான வட இந்திய கலை மையமாக வேகமாக வளர்ந்து வரும் ஒரு இடத்தில், சித்தார் இசையை அதன் குறுகிய இணைப்பாளர்களிடமிருந்து புதிய வெகுஜன பார்வையாளர்களிடம் கொண்டு வந்தார். நோபல் பரிசு பெற்ற இரவீந்திரநாத் தாகூர் ஒரு இசை ஒத்துழைப்பாளராகவும், தனிப்பட்ட நண்பராகவும் இருந்தார். இவரது சில பதிவுகள் *கிரேட் கரானாஸ்:* ஆர்பிஜி / ஈ.எம்.ஐ.யின் *சேர்மன்ஸ் சாய்ஸ்* என்ற தொடரில் இம்தட்கானி தொகுப்பாக இசைத்தட்டாக வெளியிடப்பட்டுள்ளன .

## இறப்பு
இவர் தனது இளம் வயதிலேயே இறந்தார். இவரது இரண்டு மகன்களான விலாயத் கான்  மற்றும் இம்ரத் கான், இம்தட்கானி கரானா பாணியில் இவரது நீட்டிக்கப்பட்ட குடும்பத்தின் மற்ற உறுப்பினர்களால் பயிற்சி பெற்றனர். விலாயத் சித்தாரையும், இம்ரத் சுர்பகாரையும் கற்றுக்கொண்டனர். இருவரும் பின்னர் மிகவும் பிரபலமான பாரம்பரிய இசைக்கலைஞர்களாக மாறினர்.

## குறிப்புகள்

பகுப்பு:சித்தார் இசைக் கலைஞர்கள்
பகுப்பு:1938 இறப்புகள்
பகுப்பு:1895 பிறப்புகள்
சூர்யா (திரைப்படம்)

**சூர்யா** (*Suryaa*)  என்பது 2008 ஆம் ஆண்டு வெளிவந்த தமிழ் திரைப்படமாகும், இதை திரைப்பட சண்டை அமைப்பாளர்  ஜாகுவார் தங்கம் இயக்கியுள்ளார். இப்படத்தில் அவரது மகன் அறிமுக நாயகனாக விஜய சிரஞ்சீவி மற்றும் கீர்த்தி சாவ்லா ஆகியோர் முக்கிய வேடங்களில் நடித்துள்ளனர். இந்த படம் விமர்சகர்களிடமிருந்து எதிர்மறையான விமர்சனங்களைப் பெற்றது.

## நடிகர்கள்

* விஜய சிரஞ்சீவி
* கீர்த்தி சாவ்லா
* நீபா
* மயில்சாமி

## தயாரிப்பு
இந்த படத்தின் வழியாக திரைப்பட சண்டை அமைப்பாளர் ஜாகுவார் தங்கத்தின் மகன் விஜய சிரஞ்சீவி நடிகராக அறிமுகமானார். அதேபோல ஜாகுவார் தங்கம் திரைப்பட இயக்குநராக அறிமுகமானார்.

## இசை
படத்திற்கு ஜெரோம் புஷ்பராஜ் இசையமைத்தார்.

* "வீராதி வீரநடா" - திப்பு
* "வேட்டையாட வாடா" - கிரிஷ், வினயா
* "சம்மதமா" - ஷாலினி, கார்த்தி
* "படையெடு" - திப்பு, மெர்வின்
* "கருப்பொருள் இசை"

## குறிப்புகள்

## வெளி இணைப்புகள்

* சூர்யா - நன்பர்கலில் தமிழ்த் திரைப்படம்.  காம் 

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
துனேரா

**துனேரா** *(Dunera)*  இந்தியாவின் பஞ்சாப் மாநிலத்திலுள்ள பதான்கோட் மாவட்டத்தில் இருக்கும் தார் கலான் தாலுக்காவிலுள்ள ஒரு கிராமமாகும். துணை மாவட்ட தலைமையகத்திலிருந்து 17 கிலோமீட்டர் தொலைவிலும் , பதான்கோட்டிலிருந்து 8 கிலோமீட்டர் தொலைவிலும், மாவட்ட தலைமையகத்திலிருந்து 85 கிலோமீட்டர் தொலைவிலும்  மாநிலத் தலைநகர் சண்டிகரிலிருந்து 276 கிலோமீட்டர் தொலைவிலும் அமைந்துள்ளது.  தேர்ந்தெடுக்கப்பட்ட மக்கள் பிரதிநிதியான சர்பஞ்ச் என்ற அலுவலர் இந்த கிராமத்தை நிர்வகிக்கிறார்.

## மக்கள் தொகை

2011 ஆம் ஆண்டு மேற்கொள்ளப்பட்ட மக்கள் தொகைக் கணக்கெடுப்பு அறிக்கை நிலவரப்படி துனேராவில்  மொத்தம் 511 வீடுகள் இருந்தன.  1290 ஆண்கள், 1937 பெண்கள் என மொத்த மக்கள் தொகை 2502 ஆக இருந்தது. கிராமத்தின் கல்வியறிவு விகிதம் 81.21% ஆகும், இது மாநில கல்வியறிவு சராசரியான 75.84%  என்பதை விட அதிகமாகும். மொத்த மக்கள் தொகையில் 6 வயதிற்குட்பட்ட குழந்தைகளின் எண்ணிக்கை 288 ஆகும். கிராமத்தின் மொத்த மக்கள்தொகையில் இது 11.51% ஆகும், மேலும் குழந்தைகள் பாலின விகிதம் மாநில சராசரியான  846 என்பதைவிட அதிகமான அளவாக 959 என்றும் இருந்தது.  

துனேரா கிராமத்தின் மொத்த மக்கள் தொகையில் 45.12% மக்கள் அட்டவணை சாதியைச் சேர்ந்தவர்களாவர்.  பெரும்பாலோர். இதுவரை எந்த அட்டவணை பழங்குடி மக்களும் துனேராவில் பதிவு செய்யப்படவில்லை.  

கிராமத்தின் மொத்த மக்கள்தொகையில் 667 ஆண்கள் மற்றும் 56 பெண்கள் என மொத்தமாக 723 பேர் பணி நடவடிக்கைகளில் ஈடுபடுபவர்களாக இருந்தனர். பணி நடவடிக்கைகளில் ஈடுபட்ட 63.62% தொழிலாளர்கள் நிரந்தர வேலையில் இருப்பவர்களாகவும்   36.38% தொழிலாளர்கள் 6 மாதங்களுக்கும் குறைவான வாழ்வாதாரத்தை வழங்கும் தற்காலிக வேலை வாய்ப்பு தொழிலாளர்களாகவும் இருந்தனர்.  

## போக்குவரத்து
துனேரா கிராமத்தின் டல்லவுசி சாலைக்கு 33 கிலோமீட்டருக்கு அப்பால் தொடருந்து நிலையமும் 170 கிலோமீட்டர் தொலைவில் சிறீ குரு ராம் தாசு ஜீ பன்னாட்டு  விமான நிலையமும் அமைந்துள்ளன.  

## மேற்கோள்கள்

பகுப்பு:பஞ்சாப் (இந்தியா)
பகுப்பு:குர்தாஸ்பூர் மாவட்டம்
கந்தர்வ மகாவித்யாலயா, புது தில்லி

**கந்தர்வ மகாவித்யாலயா** (Gandharva Mahavidyalaya) என்பது இந்திய பாரம்பரிய இசை மற்றும் நடனம் ஆகியவற்றை பிரபலப்படுத்த 1939 இல் நிறுவப்பட்ட ஒரு நிறுவனமாகும். இந்துஸ்தானி இசைக்கு புத்துயிர் அளித்த பண்டிட் விஷ்ணு திகம்பர் பலூசுகரின் நினைவை நிலைநிறுத்துவதற்கும், அவர் வகுத்த கொள்கைகளை நிலைநிறுத்துவதற்கும் மகாவித்யாலயா (பள்ளி) உருவானது . முதல் கந்தர்வ மகாவித்யாலாயா 1901 மே 5 அன்று லாகூரில் நிறுவப்பட்டது. அகில பாரதிய கந்தர்வ மகாவித்யாலயா வாரியம் அமைத்த பாடத்திட்டத்தை புதுடெல்லி பள்ளி பின்பற்றுகிறது.

## வரலாறு
புது தில்லி, கந்தர்வ மகாவித்யாலயா 1939 ஆம் ஆண்டில் குவாலியர் கரானாவின் நிபுணரான பண்டிட் விநாயக்ராவ் பட்வர்தனின் சீடரான பண்டிட் வினய் சந்திர மௌத்கல்யாவால் நிறுவப்பட்டது. இன்று இது தில்லியில் உள்ள மிகப் பழமையான இசைப் பள்ளியாகும். இது அவரது மகனும் பிரபல இந்துஸ்தானி பாடகருமான பண்டிட் மதுப் முட்கல் தலைமையில் நடந்து வருகிறது.  

## படிப்புகள்
நிறுவனம் இசை மற்றும் நடனம் தொடர்பான பின்வரும் கிளைகளில் தத்துவார்த்த மற்றும் நடைமுறை பயிற்சி அளிக்கிறது -

(1) இந்துஸ்தானி இசை: குரல்

(2) இந்துஸ்தானி இசை கருவி: சித்தார், பன்சுரி (தற்போதைய மூங்கில் புல்லாங்குழல்), கைம்முரசு இணை, ஆர்மோனியம் மற்றும் வயலின்

(3) இந்திய செம்மொழி நடனம்: கதக், பரதநாட்டியம் மற்றும் ஒடிசி

இங்கு நடத்தப்பட்டு வரும் படிப்புகள் அகில பாரதிய கந்தர்வ மகாவித்யாலயா வாரியத்தால் அங்கீகரிக்கப்பட்டவை . இது இந்தியா முழுவதும் கிட்டத்தட்ட 1200 இணைந்த நிறுவனங்களையும் 800 தேர்வு மையங்களையும் கொண்டுள்ளது. 2007 ஆம் ஆண்டில், சேர்க்கப்பட்ட மாணவர்களின் எண்ணிக்கை 100,000 ஐ தாண்டியது.

## கிளைகள்
இது, குவாலியர் கரானாவைச் சேர்ந்த  பத்மஸ்ரீ பண்டிட் வினய் சந்திர முத்கல், அவரது தம்பி பண்டிட். விபின்சந்திர முத்கல் ஆகியோரால் அகில பாரதிய காந்தர்வ மகாவித்யாலயா வாரியத்தின் ஆலோசனைக் குழுவில் உறுப்பினராக உள்ள அவர்களின் தம்பி எஸ். பிரமோத் முத்கலின் ஆலோசனையின் கீழ் 1939இல் நிறுவப்பட்டது. இது ஆரம்பத்தில் புதுதில்லியில் உள்ள கன்னாட்டு பிளேசில் நிறுவப்பட்டது. மேலும் தில்லி பல்கலைக்கழகத்திற்கு அருகிலுள்ள கமலா நகரில் பழைய தில்லியில் கிளைத்தது. இதற்கு பண்டிட் விபின் சந்திர மௌத்கல்யா தலைமை தாங்கினார். மேலும், 2003 வரை கந்தர்வ மகாவித்யாலயாவின் தில்லி கிளையாக செயல்பட்டு வந்தார். 1972ஆம் ஆண்டில் தீன் தயாள் உபாத்யாய மார்க்கில் புதிய கட்டிடம் நிறுவப்பட்டது. இப்போது 1995 முதல் அது பண்டிட் வினய் சந்திர முத்கல்லின் மகன் பண்டிட். மதுப் முத்கல் தலைமையில் இயங்கி வருகிறது. இதில் 1,200க்கும் மேற்பட்ட மாணவர்கள் மற்றும் 60 ஆசிரியர்கள் உள்ளனர். கமலா நகர் கிளை இப்போது அகில பாரதிய காந்தர்வ மகாவித்யாலயா வாரியத்துடன் இணைந்த 'சதுரங் சங்க சன்ஸ்தான்' என்ற சுயாதீன நிறுவனமாக அனுபம் முத்கல் மற்றும் திருமதி. இந்து முத்கல் ஆகியோரின் கீழ் இயங்குகிறது. தில்லியில் பல ஆண்டுகளாக கந்தர்வ மகாவித்யாலயா வருடாந்திர "விஷ்ணு திகம்பர் விழாவை" ஏற்பாடு செய்து வருகிறது. தில்லியில் வேறு எங்கும் கந்தர்வ மகாவித்யாலயாவின் கிளை இல்லை. மீரஜ்ஜின் அகில பாரதிய கந்தர்வ மகாவித்யாலயா வாரியத்துடன் இது இணைக்கப்பட்டுள்ளது.

மகாவித்யாலயா இந்தியாவின் சிறந்த தரவரிசை மற்றும் மூத்த இசைக்கலைஞர்களைக் கொண்ட ஒரு இசை ஆலோசனைக் குழுவால் வழிநடத்தப்படுகிறது.

## மேலும் காண்க

* தில்லி பல்கலைக்கழகம்

## குறிப்புகள்

## வெளி இணைப்புகள்
* Akhil Bharatiya Gandharva Mahavidyalaya Mandal, Mumbai, website]
* Gandharva Mahavidyalaya, New Delhi, website
* http://gandharvapune.com/

பகுப்பு:தில்லியில் கல்வி
பகுப்பு:மகாராட்டிராவில் கல்வி
பகுப்பு:இந்தியாவிலுள்ள நடனப் பள்ளிகள்
அகில பாரதிய கந்தர்வ மகாவித்யாலயா வாரியம்

**அகில் பாரதிய கந்தர்வ மகாவித்யாலய வாரியம் (**Akhil Bharatiya Gandharva Mahavidyalaya Mandal) என்பது இந்திய பாரம்பரிய இசை மற்றும் நடனத்தை மேம்படுத்துவதற்கும் பரப்புவதற்கும் தொடங்கப்பட்ட ஒரு நிறுவனம் ஆகும். இதன் நிர்வாக அலுவலகங்கள் மீரஜ்ஜிலும், அதன் முக்கிய இசைப்பள்ளி அல்லது இசை வித்யாலயா [நவி மும்பையின் வாசி நகரிலும் உள்ளன.  நிறுவனம் குரல் இசையில் பயிற்சியையும், சான்றிதழையும் வழங்குகிறது. மேலும், [சித்தார் போன்ற மெல்லிசைக் கருவிகளிலும், கைம்முரசு இணை போன்ற தாள வாத்தியங்கள் உள்ளிட்ட கருவியிசை,  ஒடிசி, பரதநாட்டியம், கதக் போன்ற பல்வேறு பாரம்பரிய நடன வடிவங்களிலும் பயிற்சியினை வழங்கி வருகிறது. 

பிரராம்பிக் (தொடக்க நிலை) முதல் சங்கீதாச்சார்யா (முனைவர் பட்டத்திற்கு சமமான நிலை) வரையிலான நிலைகளுக்கு நிறுவனம் இந்த நிகழ்த்து கலைகளில் படிப்புகளை வகுத்துள்ளது. இந்தியா மற்றும் உலகின் பிற இடங்களில் சுமார் 1,200 இணைந்த நிறுவனங்கள் நிறுவனத்தின் பாடத்திட்டத்தைப் பின்பற்றுகின்றன. நிறுவனம இந்த பாடத்திட்டங்களின் அடிப்படையில் ஆண்டுக்கு இரண்டு முறை, ஏப்ரல் / மே மற்றும் நவம்பர் / திசம்பர் மாதங்களில் உலகம் முழுவதும் 800 மையங்களில் தேர்வுகளை நடத்துகிறது.

## வரலாறு
விஷ்ணு திகம்பர் பலூசுகர் அமைத்த அஸ்திவாரங்களில்  அகில பாரதிய கந்தர்வ மகாவித்யாலயா  கட்டப்பட்டுள்ளது, இருபதாம் நூற்றாண்டின் முற்பகுதியில் இந்திய நடுத்தர வர்க்கத்தினரிடையே இசைக் கல்வியை சனநாயகமயமாக்குவதற்கும், பரப்புவதற்கும் விஷ்ணு நாராயண் பட்கண்டே பொறுப்பேற்றார்.  மே 5, 1901 இல், பலூசுகர் லாகூரில் கந்தர்வ வித்யாலயா என்ற இசைப் பள்ளியை அமைத்தார். இறுதியில், அவர் பள்ளியை மும்பைக்கு மாற்றினார், 1915 இல், பள்ளிக்கு ஒரு புதிய கட்டிடத்தைத் தொடங்கினார். இருப்பினும், நிதி மற்றும் செயல்பாட்டு சிக்கல்கள் 1924 இல் பள்ளி மூடப்படுவதற்கு வழிவகுத்தது.

1931 இல் பலூசுகர் இறந்த பிறகு, அவரது மாணவர்கள் அவரது கல்விப் பணிகளைத் தொடர முடிவு செய்தனர். அவரது மரணத்திற்குப் பிறகு, சங்கர்ராவ் வியாஸ் மற்றும் என்.எம். கரே ஆகியோர் அகமதாபாத்தில் ஒரு கூட்டத்தை கூட்டினர். இந்த கூட்டத்தில், இந்த கல்வி நடவடிக்கைகளை ஒருங்கிணைத்து வழிநடத்தும் ஒரு வாரியத்தை அமைக்க முடிவு செய்யப்பட்டது. இவ்வாறு, அகில பாரதிய காந்தர்வ மகாவித்யாலயா வாரியம் நிறுவப்பட்டது. 
பலூசுகரின் மாணவர்கள் இந்தியா முழுவதும் இசைப் பள்ளிகளை அமைத்தனர். உதாரணமாக, வினய் சந்திர மௌத்கல்யா 1939 இல் தில்லியில் ஒரு கந்தர்வ மகாவித்யாலயாவை அமைத்தார். இந்த பள்ளிகள் அகில பாரதிய காந்தர்வ மகாவித்யாலயா வாரியம் பரிந்துரைத்த பாடத்திட்டங்களைப் பின்பற்றின. மேலும் அந்த வாரியத்தால் நடத்தப்பட்ட தேர்வுகளில் மாணவர்கள் கலந்து கொண்ட்னர். பல ஆண்டுகளாக, இணைந்த பள்ளிகளின் எண்ணிக்கை தொடர்ந்து வளர்ந்து வருகிறது. இன்று, ஒவ்வொரு ஆண்டும் வாரியம் நடத்தும் தேர்வுகளுக்கு சுமார் 100,000 மாணவர்கள் வருகிறார்கள்.

## குறிப்பிடத்தக்க பழைய மாணவர்கள்

* வீணா சகசுரபுத்தே

## குறிப்புகள்

பகுப்பு:தில்லியில் கல்வி
பகுப்பு:மகாராட்டிராவில் கல்வி
பகுப்பு:இந்தியாவிலுள்ள நடனப் பள்ளிகள்
வினய் சந்திர முத்கல்

**வினய் சந்திர முத்கல்** (Vinay Chandra Maudgalya) (1918 - 1995) ஒரு இந்திய பாரம்பரிய இசைக்கலைஞரும், பாடகரும், இந்துஸ்தானி இசை மற்றும் இந்திய பாரம்பரிய நடனங்களை மேம்படுத்துவதற்கான இசை மற்றும் நடன அகாதமியான கந்தர்வ மகாவித்யாலயாவை நிறுவனரும் ஆவார். இவர் குவாலியர் கரானாவைப் பின்பற்றுபவர். 1984 ஆம் ஆண்டில் இந்திய அரசு இவருக்கு பத்மசிறீ  கௌரவத்தை வழங்கியது.

## சுயசரிதை
இவர், 2 ஏப்ரல் 1918 இல் பிறந்தார். லாகூரில் உள்ள விஷ்ணு திகம்பர் பலூசுகரின் அகாதமியில் இந்துஸ்தானி இசையில் தனது ஆரம்ப பயிற்சியைப் பெற்றார். பின்னர், புனேவில் விநாயகராவ் பட்வர்தனின் கீழ் பயிற்சி பெற்றார். பாரம்பரிய இசைக்காக தில்லியில் ஒரு பள்ளியை அமைக்க வேண்டும் என்ற ஆர்வத்துடன் 1939இல் தில்லிக்கு வந்தார்.

கந்தர்வ மகாவித்யாலயா 1939இல் நிறுவப்பட்டது. இது ஆரம்பத்தில் புது தில்லி கன்னாட்டு பிளேசில், இப்போது மூடப்பட்ட இரீகல் திரையரங்கின் அருகில் ஒரு வாடகை கட்டிடத்தில் இயங்கி வந்தது. ஆரம்ப ஆண்டுகளில், சில மாணவர்கள் சேர்ந்தனர். மேலும், முத்கல் தனது மிதிவண்டியில் சென்று  குழந்தைகளை தனது அகாதமிக்கு அனுப்ப குடும்பங்களை வற்புறுத்தினார்.

இவருக்கு 1984 ஆம் ஆண்டில் இந்திய அரசு பத்மசிறீ விருது வழங்கியது. இவர் பத்மா தேவி என்பவரை திருமணம் செய்து கொண்டார். இவர்களுக்கு மதுப் முத்கல், முகுல் முத்கல் என இரண்டு மகன்களும், மாதவி முத்கல் என்ற ஒரு மகளும் இருந்தனர். மதுப் முத்கல் ஒரு புகழ்பெற்ற இசைக்கலைஞராகவும், கந்தர்வா மகாவித்யாலயாவின் தற்போதைய முதல்வராகவும் இருக்கிறார். முகுல் முத்கல் பஞ்சாப் மற்றும் அரியானா உயர் நீதிமன்றத்தில் பணியாற்றி ஓய்வுபெற்ற தலைமை நீதிபதியாவர்.  மாதவி முத்கல் இவரின் மகள் ஒடிசி நிபுணராவார். முதுப் மற்றும் மாதவி இருவரும் பத்மசிறீ பெற்றவர்கள். இவரது இசைப் பின்தொடர்தல் பசீர் அலி தயாரித்த 2002 ஆம் ஆண்டு ஆவணப்படமான, *பிரதித்வானி - எக்கோஸ்* என்பதில் வெளிபட்டது. இது மோகன் நட்கர்னி, நௌசாத், வசந்த் பலூசுகர், ரவி சங்கர் போன்ற புகழ்பெற்ற இசைக் கலைஞர்களையும் மையமாகக் கொண்டுள்ளது.

இவர், 1995 இல் இறந்தார்.

## மேலும் காண்க

* கந்தர்வ மகாவித்யாலயா, புது தில்லி
* மதுப் முத்கல்
* மாதவி முத்கல்
* விஷ்ணு திகம்பர் பலூசுகர்
* விநாயக்ராவ் பட்வர்தன்
* முத்கல்
* குவாலியர் கரானா

## குறிப்புகள்

## வெளி இணைப்புகள்
* 
* 

பகுப்பு:1995 இறப்புகள்
பகுப்பு:1918 பிறப்புகள்
பகுப்பு:பத்மசிறீ விருது பெற்ற கலைத் துறையினர்
முத்கல்

**முத்கல்** (Mudgal) என்பது இந்திய மாநிலமான கருநாடகாவின் இராய்ச்சூர் மாவட்டத்தில் உள்ள இலிங்சுகூர் வட்டத்திற்கு தென்மேற்கே 10 மைல் தொலைவில் அமைந்துள்ள ஒரு பேரூராட்சியாகும் .

சௌன யாதவப் பேரரசுக்குச் சொந்தமான பல கல்வெட்டுகள் இங்கு காணப்படுகின்றன. இது வரலாற்று பாரம்பரியம் மற்றும் வகுப்புவாத நல்லிணக்கத்திற்காக அறியப்படுகிறது. முத்கல் கோட்டையின் எச்சங்களும், 1557-இற்கு முன்னர் இயேசு சபைகளால் கட்டப்பட்ட ஒரு பழங்கால கத்தோலிக்க திருச்சபையும் இங்குள்ள முக்கிய இடங்களாகும்

அசுவத்தநாராயணன், விஷ்ணு, நரசிம்மர், தத்தாத்ரேயர் போன்ற தெய்வங்களின் பழங்கால கோவில்களும் இங்குள்ளன.

## வரலாறு
நகரின் இருப்பு புதிய கற்கால யுகத்திற்கு முந்தையது.  இராய்ச்சூர் மாவட்டத்தில் வரலாற்று ஆர்வமுள்ள மிக முக்கியமான இடங்களில் இதுவும் ஒன்றாகும். இது சௌன யாதவப் பேரரசின் வரலாற்றைக் கொண்டுள்ளது. அவற்றில் பல கல்வெட்டுகள் நகரத்திலும் அதைச் சுற்றியும் கண்டுபிடிக்கப்பட்டுள்ளன. இது 11ஆம் நூற்றாண்டில் நாட்டின் பல்வேறு பகுதிகளின் மாணவர்களுக்கான கல்வி மையமாக இருந்தது. 14ஆம் நூற்றாண்டின் தொடக்கத்தில், இது காக்கத்திய இராச்சியத்தின் முக்கியமான புறக்காவல் நிலையமாக இருந்தது. அலாவுதீன் பக்மான் சா, தேவகிரியைக் கைப்பற்றிய பின்னர், இராய்ச்சூருடன் இதனையும் கைப்பற்றினார். இதன் அசல் பெயர் தொடர்பான சில சர்ச்சைகள் பல வரலாற்றாசிரியர்களால் எழுப்பப்பட்டது. பாமினி சுல்தானகத்தின் காலத்தில் உண்மையில் "அல்-மதகல்" என்று அழைக்கப்பட்டன. அதாவது பாமினி துருக்கியர்கள் முக்கியமாக துர்கோ-அரபு என்பதால் அரபியில் "விவசாய ரீதியாக பயிரிடப்பட்ட இடம்" என்று பொருள் படுகிறது. . பாமினி வம்சம் நிறுவப்பட்ட பின்னர், பிஜப்பூர் சுல்தானகத்தைச் சேர்ந்த மன்னர்கள் பாமினி இராச்சியத்தின் மேற்கு மற்றும் தெற்கு பகுதிகளை கைப்பற்றினர். 16 ஆம் நூற்றாண்டில் இது விஜயநகரப் பேரரசால் ஆளப்பட்டது. விஜயநகர் பேரரசர்களுக்கும் பாமினி சுல்தான்களுக்கும் இடையே பல போர்கள் நடந்தன.

## ஆர்வமுள்ள இடங்கள்
thumb| முத்கல் கோட்டை.
thumb| முத்கல் கோட்டை.
முத்கலில் மிக முக்கியமான ஆர்வமுள்ள இடம் இங்கு அமைந்துள்ள கோட்டையாகும்.   கோட்டையை நிர்மாணிப்பதில், அதன் மேல் ஒரு குன்று பயன்படுத்தப்பட்டது. அதன் மேல் அரச குடும்பத்தினரின் வீடுகளும், கோட்டைகளுடன் கூடிய சுவரும் கட்டப்பட்டன. வெளிப்புறக் கோட்டைகள் அரை சதுர மைல் பரப்பளவைக் கொண்டுள்ளன. வெளிப்புற கோட்டையில் ஒரு அகழி உள்ளது. அது தண்ணீரில் நிரம்பியுள்ளது. அகழியின் அகலம் மாறுபடுகிறது. பல இடங்களில் 50 கெஜம் வரை இருக்கிறது. 

## போக்குவரத்து
பெங்களூர், ஹூப்ளி, ஐதராபாத்து, புனே, பனஜி, பாகல்கோட் மற்றும் பிற முக்கிய நகரங்களுக்கு முத்கல் சாலை வழியாக நன்கு இணைக்கப்பட்டுள்ளது. அருகிலுள்ள முக்கிய விமான நிலையம் ஐதராபாத்தில் உள்ளது .

## மேலும் காண்க
* குடலசங்கமம்
* பாதமி
* பட்டடக்கல்
* அய்கொளெ
* மகாகூடக் கோயில்கள்
* குக்கனூர் கல்லேஸ்வரம்
* கஜேந்திரகாட்
* இரண்டாம் தேவ ராயன்
## குறிப்புகள்

## வெளி இணைப்புகள்

* Mudgal Fort
* Mudgal Fort
* Mudgal Fort on Google Maps

பகுப்பு:ராய்ச்சூர் மாவட்டம்
பகுப்பு:கருநாடகக் கோட்டைகள்
பகுப்பு:கர்நாடக சுற்றுலாத் தலங்கள்
பகுப்பு:Coordinates on Wikidata
சினேகாவின் காதலர்கள்

**சினேகாவின் காதலர்கள்** (*Snehavin Kadhalarkal*)  என்பது 2014ஆம் ஆண்டு வெளியான இந்தியத் தமிழ் திரைப்படம்  ஆகும். .முத்துராமாலிங்கன் எழுதி இயக்கிய  இந்த படத்தில் சினேகா என்ற  முக்கியக் கதாபாத்திரத்தில் அத்வைதா   நடித்துள்ளார். சினேகா என்ற கதாபாத்திரத்தின் வாழ்க்கையில் வரும் ஆண்களைச் சுற்றியுள்ளதாக கதையோட்டம் உள்ளது.

## நடிகர்கள்

* அத்வைதா சினேகாவாக 
*  திலக் சின்னுவாக
* உதய்.
* ஆதிப் ஜெய்.
* ரத்ன குமார்.

## தயாரிப்பு
இப்படமானது க. கலைகோட்டுதயம் மற்றும் அமலா கலைக்கோட்டுதயம் ஆகியோரால் . 'தமிழன் கலைகூடம்' சார்பில் தயாரிக்கபட்டது.

### வளர்ச்சி
இந்த படம் ஆரம்பத்தில் 7 டி எண்ணியல் ஒளிப்படமியைப் பயன்படுத்தி படமாக்கப்பட்டது, பின்னர் 5 டி ஒளிப்படமியும் சேர்க்கப்பட்டது.

### குழு

* ஆனந்த் ஒளிப்பதிவு.
* ஷிஜித் குமாரன் படத்தொகுப்பு.
* முத்துராமாலிங்கன் திரைக்கதை.
* முத்துராமாலின்கோன், ஆர். பிரபாகர் (இசை அமைப்பாளர்), தீஸ்மாஸ் ஆகியோர் உரையாடல் எழுதினர்.
* ஜெயகுமாரன் எம். ஒளிப்படங்கள் 

### இடம்
இப்படத்தின் படப்பிடிப்பானது சென்னை, மதுரை, கொடைக்கானல், கோயம்புத்தூர் பகுதிகளிலும் அதைச் சுற்றிய பகுதிகளிலும் நடததபபடடது.

### இசை
இப்படத்திற்கான இசையை ஆர். பிரபாகர் மேற்கொண்டார். இப்படத்தில் ஐந்து பாடல்கள் 2014  பிப்ரவரி 19 அன்று சென்னை பிரசாத் ஸ்டுடியோஸ் லேப் தியேட்டரில் வெளியிடப்பட்டது.

### வெளியீடு
படம் 2014 ஆகத்து 15 அன்று வெளியிடப்பட்டது. *சிஃபி* எழுதியது, "மொத்தத்தில், *சினேகவின் கதலர்கள் படமானது* நீங்கள் பார்த்த பிறகு நினைவில் இருக்கும் படம் அல்ல. இயக்குநர் குறைந்த பட்சம் மிகை நடிப்பைக் குறைத்திருந்தால், இந்த படம் பார்க்கக்கூடியதாக இருந்திருக்கும் ".

## குறிப்புகள்

## வெளி இணைப்புகள்

*   
* IBNLive செய்திகள் 
* இந்தியா கிளிட்ஸ் கேலரி 
* HelloTamilCinema தொகுப்பு

பகுப்பு:மதுரைக்களத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
எம்.ஜி.ஆர். சிவாஜி ரஜினி கமல்

**எம்.ஜி.ஆர் சிவாஜி ரஜினி கமல்** (*MGR Sivaji Rajini Kamal*) என்பது  2015 ஆம் ஆண்டில் வெளியான தமிழ் நகைச்சுவைத் திரைப்படம் ஆகும். இப்படத்தை இயக்கிய ராபர்ட்  முக்கியக் கதாபாத்திரத்தில் நடித்துள்ளார். இப்படத்தில் அதன் தயாரிப்பாளரும் உரையாடல் எழுத்தாளருமான வனிதா விஜயகுமார், நிரோஷா, ஐஸ்வர்யா, ராம்ஜி உள்ளிட்ட முக்கிய நடிகர்கள் நடித்துள்ளனர். இப்படத்திற்கு ஸ்ரீகாந்த் தேவா இசை அமைத்துள்ளார். படமானது 2015  மே 8 அன்று வெளியானது.

## நடிகர்கள்

* ராபர்ட் பட்டுவாக
*  ராம்ஜி கண்ணம்மாவாக
* ஐஸ்வர்யாவாக ஐஸ்வர்யாவாக
* நிரோஷா
*  வனிதா விஜயகுமார் அயனாவாக
* ஜாகுவார் தங்கம்
* ஸ்ரீகாந்த் தேவா
* கணேஷ்கர் கணேஷ்கராக
* அஸ்வின் ராஜா
* வனிதா கிருஷ்ணசந்திரன்
*  ரவிகாந்த் வனராஜனாக
* சந்திரிகா
* கணேஷ்
* சுரேஷ்
*  பவர்ஸ்டார் சீனிவாசன் தேவாலய பாதிரியாராக (விருந்தினர் தோற்றம்)
*  பிரேம்ஜி அமரன் பிரேம்ஜியாக (விருந்தினர் தோற்றம்)

## தயாரிப்பு
இந்த படம் நடன இயக்குநர் ராபர்ட் மற்றும் நடிகை வனிதா விஜயகுமார் ஆகியோரின் சிந்தனையால் உருவானது. அவர்கள் ஒன்றாக இணைந்து நகைச்சுவை படம் தயாரிக்க ஆர்வமாக இருந்தனர். ராபர்ட் இயக்குநராக அறிமுகமானார். மேலும் படத்தின் முக்கியக் கதாபாத்திரத்தில் நடித்தார். 1980 களில் வனிதாவின்  பெற்றோர்களான விஜயகுமார் மற்றும் மஞ்சுளா ஆகியோரால் தொடங்கப்பட்ட வனிதா பிலிம் புரொடக்சன் என்ற பழைய தயாரிப்பு நிறுவனத்தை வனிதா இந்த படத்தை தயாரிக்க தேர்வு செய்தார். இதன் முந்தைய படங்களான *[[நெஞ்சங்கள்]]* (1982) மற்றும் *[[கை கொடுக்கும் கை]]* (1984) ஆகியவற்றைத் தொடர்ந்து பட நிறுவனத்தின் மூன்றாவது படமாக இது ஆனது. படத்திற்கு பிரபலமான தமிழ் நடிகர்களான  எம்.ஜி.ஆர், சிவாஜி கணேசன், ரஜினிகாந்த், கமல்ஹாசன் ஆகியோரின் பெயர்களைக் கொண்டு *எம்.ஜி.ஆர் சிவாஜி ரஜினி கமல்* என்ற பெயர் இடப்பட்டது. இப்படத்தின் படத்தொகுப்பை ஆர். ஜே. ஆனந்த் செய்ய, அதே நேரத்தில் வனிதா படத்தின் திரைக்கதை மற்றும் வசனங்களையும் எழுதினார்.

நடிகைகள் நிரோஷா மற்றும் ஐஸ்வர்யாவும் படத்தின் ஒரு பகுதியாக இருந்தனர். நகைச்சுவை நடிகர்களான பவர்ஸ்டார் சீனிவாசன் மற்றும் பிரேம்ஜி அமரன் ஆகியோர் விருந்தினர் வேடங்களில் தோன்றினர்.

## இசை
இப்படத்தின் இசையமைப்பாளர் ஸ்ரீகாந்த் தேவா ஆவார்.

## வெளியீடு
விமர்சகர்களிடமிருந்து எதிர்மறையான விமர்சனங்களுடன் இந்த படம்  2015 மே மாதத்தில் வெளியானது.

## குறிப்புகள்

## வெளி இணைப்புகள்

* யூடியூபில் எம்.ஜி.ஆர் சிவாஜி ரஜினி கமல்

பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:2015 தமிழ்த் திரைப்படங்கள்
புது நிலவு (திரைப்படம்)

**புது நிலவு** (*Pudhu Nilavu*)  என்பது 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். விஷ்ணுஹாசன் எழுதி இயக்கி தயாரித்த, இப்படத்தில் ஜெயராம், வினிதா, ரமேஷ் அரவிந்த், சங்கவி ஆகியோர் முக்கிய வேடங்களில் நடித்திருந்தனர். இப்படத்திற்கு தேவா இசை அமைத்தார்.

## கதை
மதன் ஆனந்த் இருவரும் நண்பர்கள். ஒரு கட்டத்தில் மதன் ஆனந்துடனான தனது நட்பை முறித்துக் கொள்கிறார். ஏனென்றால் ஆனந்த் மதன் விரும்பும் அதே பெண்ணையே விரும்புகிறார். இருப்பினும், ஆனந்த் பற்றி ஒரு விசயத்தை கண்டுகொள்ளும்போது மதன் மிகவும் அதிர்ச்சியடைகிறார்.

## நடிகர்கள்

*ஜெயராம் - ஆனந்த்
*வினிதா
*ரமேஷ் அரவிந்த் - மதன்
*சங்கவி
*கவுண்டமணி
*செந்தில்
*மேஜர் சுந்தரராஜன்
*சார்லி
*இளவரசி
*சைலதா
*இடிச்சப்புளி செல்வராசு
*கசான் கான்
*ஜோதி மீனா
*ஜூனியர் பாலையா
*சி. ஆர். சரஸ்வதி
*கருப்பு சுப்பையா
*செல்லதுரை
*திருப்பூர் இராமசாமி 
*அனுஜா

## இசை
இப்படத்தின் இசையை தேவா மேற்கொண்டார். பாடல் வரிகளை வைரமுத்துவும் காளிதாசனும் எழுதினர்.

* ஆத்தோரம் மல்லிகை-மலேசியா வாசுதேவன்
* மனிதர்களே ஒரு-மலேசியா வாசுதேவன்
* நல்ல மனம்-மலேசியா வாசுதேவன்
* நாட்டி கேள்-சுவர்ணலதா
* பறவைகளே- மலேசியா வாசுதேவன்
* புது நிலவு இது- எஸ்.ஜானகி
* சேல ஒன்னு கட்டி- சுவர்ணலதா
* தென்பாண்டி தென்றல்- எஸ். பி. பாலசுப்பிரமணியம்
* வண்ண வண்ண பூக்கள்- உன்னி மேனன்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1996 தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:ஜெயராம் நடித்த திரைப்படங்கள்
ஷைபால் குப்தா

**ஷைபால் குப்தா** (*Shaibal Gupta*, 1953/1954 - 28 சனவரி 2021) என்பவர் ஒரு இந்திய சமூக அறிவியலாளர் மற்றும் அரசியல் பொருளாதார நிபுணர் ஆவார். இவரது பணிகளானது இந்திய ஒன்றியத்தின் மாநிலமான பீகாரின் பொருளாதாரத்தை மையமாகக் கொண்டிருந்தன. இவர் பீகாரின் பட்னாவில் உள்ள ஆசிய மேம்பாட்டு ஆய்வு நிறுவனத்தின் நிறுவனர் மற்றும் உறுப்பினர் செயலாளராக இருந்தார். இவரது ஆராய்ச்சி பல்வேறு மாநில அரசுகளின் சமூக மேம்பாட்டுத் திட்டங்கள் மற்றும் மாநிலத்தில் பொருளாதார சீர்திருத்தங்களுக்கான பங்களிப்பாக இருந்தது.

## கல்வி
குப்தா 1977 ஆம் ஆண்டில் பாட்னா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். பின்னர் 1981 இல் பொருளாதாரத்தில் முனைவர் பட்டப்படிப்பை முடித்தார். முனைவர் பட்டம் பெற்ற இவர், பாட்னாவில் உள்ள ஏ. என். சின்கா சமூக ஆய்வு நிறுவனத்தில் கல்வியியல் உறுப்பினராக இருந்தார்.

## தொழில் மற்றும் ஆராய்ச்சி
குப்தா பாட்னாவில் உள்ள  ஆசிய மேம்பாட்டு ஆய்வு நிறுவனத்தின் நிறுவனர் மற்றும் உறுப்பினர் செயலாளராக இருந்தார். இது சமூக அறிவியல் ஆராய்ச்சியை மையமாகக் கொண்டு 1991 இல் நிறுவப்பட்ட  ஒரு இலாப நோக்கற்ற அமைப்பாகும்.  பீகார் அரசால் நிறுவப்பட்டு ஆசிய மேம்பாட்டு ஆய்வு நிறுவனத்தின்  கீழ் செயல்பட்டுவரும் பொருளியல் கொள்கை மற்றும் பொது நிதிக்கான மையத்தின் இயக்குநராகவும் இருந்தார். பிராந்தியங்களுக்கு இடையில் பொருளியல் சமநிலையற்ற இந்திய போன்ற ஒரு நாட்டில் பொருளியல் ஆய்வுகளும், கலந்துரையாடல்களும் பொத்தாம் பொதுவானதாக இல்லாமல் குறிப்பிட்ட பிராந்தியல்களை முன்னுறுத்தி நடக்கவேண்டும் என்று வலியுறுத்திய இவர் தன் ஆய்வை பீகாரை மைய்யமாக கொண்டே மேற்கொண்டார்.

குப்தாவின் ஆராய்ச்சியானது பீகாரின் பொருளாதாரத்தின் கட்டமைப்பு மற்றும் அரசியல் பொருளாதாரக் கண்ணோட்டத்தில் பீகாரின் வளர்ச்சியில் உள்ள பல்வேறு பிரச்சினைகள் குறித்து கவனம் செலுத்தியது.

## தனிப்பட்ட வாழ்க்கை மற்றும் இறப்பு
குப்தா சமூக சேவகரும், மருத்துவ பயிற்சியாளரும், கலை வரலாற்றாசிரியர் பியுஷெண்டு குப்தாவின் மகன் ஆவார். இவரது குடும்பம் பீகாரில் உள்ள பேகூகசராயைச் சேர்ந்தது. அங்கு அவரது தந்தை பாட்னாவுக்குச் செல்வதற்கு முன்பு மருத்துவப் பயிற்சி மேற்கொண்டார்.

குப்தாவுக்கு திருமணமாகி,  தம்பதியருக்கு ஒரு மகள் உண்டு.  இவர் 2021 சனவரி 28 அன்று பாட்னாவில் பல உறுப்பு செயலிழப்பால் இறந்தார்.  இவருக்கு வயது 67.  பீகாருக்கு இவர் ஆற்றிய பணிகளை அங்கீகரிக்கும் விதமாக, இவரது தகனம் அரசு மரியாதையுடன் நடத்தப்படும் என்று மாநில அரசு அறிவித்தது.

## வெளியிடப்பட்ட படைப்புகள்

* 
* 
* 
* 
* 
* 

## குறிப்புகள்

## வெளி இணைப்புகள்

* எக்னாமிக் அண்டு பொலிடிகல் வீக்லி வார இதழில் குப்தாவின் படைப்புகள்

பகுப்பு:2021 இறப்புகள்
பகுப்பு:பீகார் நபர்கள்